Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: a 19/1998. (IV. 8.) FM rendelethez
Paragraph Index: 135

2. A mestervizsga feltételeként előírt szakmai gyakorlat A szakmában eltöltött szakmai gyakorlat szakiránya időtartama Virágkötő szakmunkás 5 év Dísznövénykertész 5 év Virágkötő-berendező 5 év Kertésztechnikus 4 év Kertész üzemmérnök, okl. kertészmérnök 3 év A vizsgára jelentkezéshez a 1. és 2. pont alatti feltételek együttes megléte szükséges. III. A mester munkaterülete. A szakmához kapcsolódó tevékenységkörök III/1. A mester szakmai munkaterületének leírása A virágkötő mester a saját szakmája gyakorlása során önállóan, magas színvonalon, korszerű virágkötészeti technikai megoldásokkal és anyagokkal, többségében extra (I. oszt.) minőségű növényekkel, virágokkal az alábbi munkatevékenységet végzi: — magas színvonalú virágkötészeti munkák elkészítése, — azok díszítése és forgalmazása (kézicsokrok, koszorúk, kegyeleti díszek, esküvői díszek, menyasszonyi csokrok, belső és külső terek növénydíszeinek elkészítése, alkalmi díszítések összeállítása stb.) — tanulók, gyakornokok szakmai gyakorlati képzése. 1998/30. szám III/2. A mester tevékenységi területe és feladatköre: — virágüzlet, virágszalon, virágkötészeti stúdió szakszerű vezetése, irányítása, — korszerű virágkötészeti munkák készítése bemutatókra, versenyekre, speciális szakmai fogások kidolgozása, — a szakmai fogások, technikai megoldások, növényismeret, felhasználás, tárolás és tartósítás, valamint üzletvitel oktatása, gyakorlatainak vezetése, — részvétel az alap- és középfokú szakmai képzésben, a mestervizsgára történő felkészítésben, megfelelő képzettséggel, képesítéssel a felsőfokú képzésben is. IV. A szakmai követelmény IV/1. A szakma mesterszintű gyakorlása során előforduló feladatok: — csokrok és más aranzsmanok készítése a hagyományos és modern stílusok és technikai megoldások alapján, ezen munkák végeztetése irányítással, — koszorúk, sírcsokrok egyedi típusainak elkészítése, új technikai megoldásokkal, — az esküvő díszeinek megtervezése, elkészítése, — belső és külső terek növénydekorációjának megtervezése, összeállítása, kivitelezése, — a növénykezelési és ápolási munkák rendszeres felügyelete, az új módszerek alkalmazása, — az üzletmenet magasabb szintű irányítása (ügyfelekkel való kapcsolatfelvétel, cégmenedzselés). IV/2. Követelmények 2.1. Szakmai-gyakorlati követelmények 2.1.1. A mesterjelöltek ismeret szintjén tudják: — a virágkötészeti alkotásokhoz használatos növények, növényi részek fajait, fontosabb fajtáit felismerni és szabatosan megnevezni felhasználásuk módját, — a virágkötészeti munkákhoz használható ipari eredetű anyagokat, kellékeket, azok felhasználási lehetőségeit, — a virágkötészeti szerszámokat, gépeket, — a virágkötészeti alkotások összeállításához szükséges alaptörvényeket (formai, szín- és biológiai törvények). 2.1.2. A mesterjelöltek jártasság szintjén tudják: — a virágkötészeti alkotásokat stílusazonosan tervezni és kivitelezni, — a szakmában használatos szerszámok, gépek karbantartását, kezelését, — a gyakorlati bemutatókat megtervezni és megtartani, — az üzlet baleset-, munka-, egészség-, tűz- és környezetvédelmi előírásokat és az elsősegélynyújtás módjait, — tartósítási, szárítási, színezési technikákat alkalmazni. 2.1.3. A mesterjelöltek készség szinten tudják: — a növényeket kezelni, előkészíteni, eltartani, felhasználni és ápolni, — a virágkötészeti alkotások magas színvonalon történő megtervezését, összeállítását, árképzését, — belső és külső terek növénydekorációjának tervezését, kivitelezését, — kiállítások növénydekorációjának megtervezését, kivitelezését, — egyéni kiállítás megtervezését, — alapvető kirakatrendezői, dekoratőri feladatokat elvégezni. 2.2. Szakmai elméleti követelmények 2.2.1. A mesterjelölt ismeret szinten tudja: — a virágkötészetben felhasználható növények, növényi részek fajait, fontosabb fajtáit és ezek fontosabb sajátosságait (egy-, kétnyári dísznövények, évelők, fák és cserjék, növényházi vágott virágok, cserepes levél- és virágos dísznövények, szárazvirágok, termések), — a jelesebb ünnepeken előforduló növényeket, — a virágkötészeti szakma történetét, a szakmatörténettel összefüggő általános művészettörténetet, — a virágkötészettel kapcsolatban lévő szakmák alapismereteit (kirakatrendezés, kerttervezés és kivitelezés, belsőépítészet, kereskedelmi üzletvezetés), — a virágkötészetben használatos ipari anyagokat, felhasználási lehetőségeket, — a munkák végzéséhez szükséges szerszámokat, eszközöket, gépeket, alkalmazásukat és karbantartásukat, — a dísznövénytermesztés fogalmát, jelentőségét, felosztását, — a dísznövénytermesztésben használt termesztő közegeket, a hidrokultúrás termesztést, — az egyes termesztési csoportok szaporítási, növénynevelési módjait, — a cserepes virágos és zöldnövényeken előforduló fontosabb betegségeket, kártevőket, az ellenük való védekezést. 2.2.2. A mesterjelölt megértés szintjén tudja: — a virágkötészeti kompozíciók létrehozásához szükséges alaptörvényeket, azok alkalmazását (formai-, szín-, és biológiai törvények), — a környezeti tényezők (hőmérséklet, víz, fény, levegő, tápanyag) hatását a növények életfolyamataira, — a növényi részek felépítését és működését, — a nagybani virágkereskedelem felépítését, a virág útját a termelőtől a fogyasztóig. 2.2.3. A mesterjelölt alkalmazás szintjén tudja: — a különböző stílusú virágkötészeti munkák megtervezését, technikai kivitelezését, — a kereskedelem alapvető folyamatait (áru beszerzése, eladása, adminisztráció, reklám stb.), — a növények kezelési, tartósítási eljárásait. 1998/30. szám V. A szakmai minősítés és vizsgáztatás rendje V/1. Virágkötő mestervizsgát tehet az a természetes személy, aki — elsajátította a szakmája magas szintű gyakorlásához szükséges szakmai, gyakorlati, elméleti ismereteket, valamint a vállalkozási és pedagógiai ismereteket, — képes munkáját magas színvonalon, önállóan végezni és beosztottjai munkáját irányítani, vállalkozását fenntartani, — alkalmas tanulók gyakorlati foglalkoztatására, képzésére. V/2. A mestervizsga szervezeti rendje Virágkötő mestervizsgát a Magyar Agrárkamara és az érintett felügyeleti hatóságok által kinevezett Mestervizsga Bizottság előtt lehet tenni. A mestervizsga részei: 2.1. Írásbeli vizsga 2.2. Gyakorlati vizsga 2.3. Szóbeli vizsga 2.1. Szakmai írásbeli vizsga Az írásbeli vizsga kérdéseit a Magyar Agrárkamara állíttatja össze. Kezelésük a kiegészítő vizsgaszabályzat alapján történik. A feladatok a vizsgatantárgyak követelményrendszerére épülnek. Feladat: adott virágkötészeti munka — megtervezése, — anyagszükségletének összeállítása, — árajánlatának elkészítése. Az írásbeli vizsgafeladatnak lehetővé kell tennie annak megállapítását, hogy a vizsgázó az összefüggéseiben megértett és elsajátított ismereteket a konkrét gyakorlati jellegű írásbeli feladat megvalósításánál milyen szinten képes alkalmazni. Az írásbeli feladat megoldására minimum 3 órát, maximum 5 órát kell biztosítani. Annak a jelöltnek, aki a maximálisan adható pontszám 70%-át nem éri el, a vizsgát folytathatja, de az írásbelit meg kell ismételnie. 2.2. Gyakorlati vizsga A gyakorlati vizsga menetét — a vizsgahelyszín előzetes megtekintése után — a vizsgabizottság elnöke határozza meg. A gyakorlati vizsga lényege annak bizonyítása, hogy a jelölt képes-e munkáját a szakma magasabb igényeinek megfelelő színvonalon elvégezni. A jelölt a gyakorlati vizsga megkezdése előtt — elbírálás céljából — átadja a mestervizsga bizottságnak az elkészítendő mesterremekek tervdokumentációját. A mestervizsga gyakorlati része a munkavédelmi és balesetvédelmi tájékoztatóval kezdődik. Ezt követően a jelölt — a magával hozott kéziszerszámaival a szakmában előforduló munkaegészségi, környezet-, tűzvédelmi előírások szigorú betartásával — előzetesen elkészített vázlat alapján, tetszőleges sorrendben elkészíti az alább felsorolt négy virágkötészeti munkát. Gyakorlati vizsgafeladatok

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes